Laibach (albumi)

Laibach-yhtyeen ensimmäinen albumi, joka nykyään tunnetaan nimellä Laibach julkaistiin ensimmäisen kerran Jugoslaviassa vuonna 1985. Koska yhtyettä oli kielletty käyttämästä Ljubljanan saksankielistä nimeä "Laibach", sitä ei mainittu levyssä tai kansissa. Levyn tunnisti kuitenkin yhtyeelle tyypillisestä taiteesta kansissa. 

Vuonna 1999 levystä ilmestyi uudelleen masteroitu ja muokattu versio, jolla on mukana myös aiemmin julkaisematonta materiaalia.

Kappaleet 

 Cari amici soldati (suom. Rakkaat sotilasystävät)
 Sila (Voima)
 Sredi bojev (Taisteluiden keskellä)
 Država (Valtio)

 Dekret (Asetus)
 Mi kujemo bodočnost! (Taomme tulevaisuutta!)
 Brat moj (Veljeni)
 Panorama

CD-versioiden ylimääräiset kappaleet Laibachin 300 000 V.K. -sivuprojektilta:
 N.Y. 1984 - policijski hit (N.Y. 1984 - poliisi-isku)
 Prva TV generacija (Ensimmäinen TV-sukupolvi)

Vuoden 1999 remasteriodun CD-version ylimääräiset kappaleet Laibachin Strom und Klang- sivuprojektilta:
 Der Zivilisation (Sivilisaatio)
 L'Homme Arme (Aseistettu mies)
 One Plus One (1+1)

300 000 V.K:n kappaleet tehnyt ja tuottanut 300 000 V.K. yhdessä Laibachin kanssa. 
Strom und Klangin kappaleet tehnyt ja tuottanut Strom und Klang ja Laibach. 
Muut kappaleet tehnyt ja tuottanut Laibach.

Levyn teko 

Cari amici soldati on live-nauhoitus Novi Rock -festivaaleilta 10. syyskuuta 1982. Dekret sekä Panorama on nauhoitettu Oasis studiossa Lontoossa. Strom und Klang-yhtyeen kappaleet on nauhoitettu 1992-93 Laibach-studiossa. Muut levyn kappaleet on nauhoitettu syyskuussa 1983 Studio Metrossa Ljubljanassa. 300 000 V.K:n kappaleet on julkaistu alun perin vuonna 1984 48-84-nimisellä kokoelmalevyllä. Strom und Klang-yhtyeen kappaleet ovat NSK:n teatteriryhmä Noordungin näytelmästä The Prayer Machine Noordung (suom. Rukoilijakone Noordung).

Aiheesta muualla 
Artikkeli vuoden 1999 painoksesta Laibachin kotisivulla 

Vuoden 1985 esikoisalbumit
Laibachin albumit